Translate the text from Welsh to English.



 
Heddiw, rydym yn ailddechrau cyhoeddi diweddariadau ffeithiol rheolaidd ar ein Rhaglen Frechu COVID\-19, ar ôl saib ar ddechrau’r cyfnod cyn\-etholiadol.


Mae pawb sydd ynghlwm wrth ein Rhaglen Frechu COVID\-19 wedi parhau i weithio’n galed dros yr wythnosau diwethaf ac o ganlyniad i’r gwaith caled hwnnw gwnaethom gyrraedd ail garreg filltir ein rhaglen ar 4 Ebrill, yn gynt na’r dyddiad a nodwyd yn ein Strategaeth Frechu. Golyga hyn ein bod wedi cynnig brechlyn i bawb yng ngrwpiau blaenoriaeth 1\-9\. Mae byrddau iechyd ledled Cymru yn cynnig brechlyn i bobl 40 mlwydd oed a hŷn. Mae rhai eisoes wedi cyrraedd y trothwy o 50% sy’n eu galluogi i gynnig brechlyn i’r grŵp oedran nesaf felly mae pobl yn eu 30au hefyd yn cael eu gwahodd.


Mae’r ffaith ein bod yn cynnal y gyfradd frechu orau ar gyfer dos cyntaf yn y Deyrnas Unedig yn dyst i waith caled ein Gwasanaeth Iechyd Gwladol a phawb sy’n gweithio ar y rhaglen frechu. Mae cyfran uwch o bobl yng Nghymru wedi cael y ddau ddos o'r brechlyn nag yn unrhyw ran arall o'r DU. Roeddem yn drydydd yn y byd yr wythnos ddiwethaf– y tu ôl i’r Emiraethau Arabaidd Unedig ac Israel.


Mae mwy na dau o bob tri o’n poblogaeth oedolion wedi cael dos cyntaf. Mae data a gyhoeddwyd heddiw yn dangos bod ein timau brechu rhagorol nawr wedi darparu 1,699,092 o ddosau cyntaf a 610,882 o ail ddosau. Golyga hyn eu bod wedi darparu cyfanswm o 2,309,974 o frechiadau.


Mae cynlluniau ar waith bob amser i sicrhau nad oes neb yn cael ei adael ar ôl. Felly, nid yw byth yn rhy hwyr i rywun yn y grwpiau blaenoriaeth cyntaf ddod ymlaen i gael eu brechu. Dylai unrhyw rai yng ngrwpiau 1\-9 sydd heb eto glywed am eu hapwyntiad gysylltu â’u bwrdd iechyd. Mae’r manylion llawn ar gael ar wefan Llywodraeth Cymru.


Mae ail gam y rhaglen yn mynd rhagddi’n dda ac mae’r Cyd\-bwyllgor ar Imiwneiddio a Brechu (‘y Cyd\-bwyllgor’) wedi cyhoeddi ei gyngor terfynol ar gyfer y cam hwn o’r rhaglen. Mae’r cyngor yn cadarnhau mai'r ffordd gyflymaf o frechu pawb yw parhau â’r dull seiliedig ar oedran ar gyfer gweddill y boblogaeth, gan ddechrau gyda'r oedolion hynaf yn gyntaf. Ar yr un pryd, dylid parhau i geisio estyn y cwmpas i'r rhai yng ngrwpiau blaenoriaeth 1\-9\. Byddwn yn parhau i ddilyn y cyngor hwn yng Nghymru.


Cyflenwad yw’r ffactor sy’n cyfyngu ar ein rhaglen. Rydym yn ymwybodol o ostyngiad disgwyliedig yn y cyflenwad o’r brechlyn Moderna i’r DU. Rydym wrthi’n ystyried beth fydd hyn yn ei olygu i’n rhaglen yng Nghymru. Byddwn yn parhau i drafod y mater â Llywodraeth y DU, gan ganolbwyntio ar sicrhau ein bod yn cyrraedd y cerrig milltir yn ein strategaeth genedlaethol.


Rydym wedi’i gwneud yn glir drwy gydol y rhaglen y bydd diogelwch pobl bob amser yn dod yn gyntaf. Rydym yn adolygu adroddiadau diogelwch brechlynnau yn ofalus ac mae'r rheoleiddiwr annibynnol, yr Asiantaeth Rheoleiddio Meddyginiaethau a Chynhyrchion Gofal Iechyd (‘yr Asiantaeth’), yn parhau i adolygu'r dystiolaeth ar ddiogelwch.


Mae’r Cyd\-bwyllgor wedi cynghori y dylid cynnig brechlyn i fenywod beichiog yr un pryd â menywod nad ydynt yn feichiog, ar sail eu grŵp oedran a’u grŵp risg glinigol. Erbyn hyn, mae tystiolaeth helaeth ar gael o’r defnydd o’r brechlynnau Pfizer a Moderna yn yr Unol Daleithiau ar ôl eu rhyddhau ar y farchnad, heb unrhyw signalau diogelwch hyd yma. Felly, y brechlynnau hyn yw’r rhai a ffefrir ar gyfer menywod beichiog. Dylai clinigwyr drafod risgiau a manteision brechu â’r fenyw, a dylid dweud wrthi am y dystiolaeth gyfyngedig, ond sy’n dod i’r amlwg, ynghylch diogelwch brechu yn ystod beichiogrwydd. Y cyngor i fenywod beichiog sydd wedi dechrau cael eu brechu gyda’r brechlyn AstraZeneca yw parhau â’u cwrs brechu gyda’r un brechlyn.


Mae pennod 14a y Llyfr Gwyrdd hefyd yn cadarnhau y gall menywod sy’n cynllunio beichiogrwydd, sydd newydd roi geni, neu sy’n bwydo ar y fron gael eu brechu gydag unrhyw frechlyn, yn unol â’u grŵp oedran a’u grŵp risg glinigol.


Mae'r Asiantaeth wedi cyhoeddi cyngor newydd sy'n nodi bod cysylltiad posibl rhwng Brechlyn COVID\-19 AstraZeneca a ffurf eithriadol o brin o glotiau gwaed. Mae'r risg yn fath penodol a phrin iawn o glot gyda chyfrif platennau isel (a elwir yn thrombosytopenia). Mae manteision brechu yn parhau i fod yn fwy nag unrhyw risgiau ond mae’r Asiantaeth yn cynghori y dylid rhoi ystyriaeth ofalus i bobl sydd mewn mwy o berygl o gael mathau penodol o glotiau gwaed oherwydd cyflyrau meddygol.


Mae’r Cyd\-bwyllgor hefyd wedi cyhoeddi cyngor mewn perthynas â defnyddio’r brechlyn AstraZeneca yr ydym yn ei ddilyn. Maent wedi dweud y canlynol:


* Dylai'r rhai rhwng 18 a 29 oed heb unrhyw gyflyrau iechyd sy’n bodoli eisoes gael brechlyn COVID\-19 amgen pan fo dewis arall ar gael
* Dylai'r bobl hynny sydd wedi cael dos cyntaf o’r brechlyn AstraZeneca barhau i gael yr ail ddos
* Dylid rhoi gwybodaeth i unigolion sy'n cael cynnig brechiad a dylai gweithwyr gofal iechyd proffesiynol fod â’r wybodaeth ddiweddaraf i adlewyrchu'r ystyriaethau hyn


Rydym yn cymryd y cyngor hwn o ddifri a byddwn yn sicrhau bod y cyngor wedi'i ddiweddaru er diogelwch pobl. Bydd y GIG yng Nghymru yn rhoi’r cyngor ar waith mor effeithlon â phosibl a bydd yn sicrhau bod y brechlyn cywir ar gael ar yr adeg iawn i unigolion. Bydd y rhai o dan 30 oed yn cael cynnig brechlyn amgen. Mae hwn yn fesur rhagofalus ac i’r rhan fwyaf o'r boblogaeth, ystyrir bod y brechlyn AstraZeneca yn frechlyn diogel ac effeithiol o hyd.


Dylai pobl sydd wedi cael dos cyntaf o’r brechlyn AstraZeneca barhau i gael yr ail ddos. Rwy’n parhau i annog pawb i dderbyn eu gwahoddiad i gael brechiad ac fe fyddaf i’n cael fy ail ddos innau o’r brechlyn AstraZeneca pan gaf fy ngwahodd. Diolch i bawb sydd wedi parhau i wneud eu rhan dros Gymru ac wedi cefnogi ein rhaglen frechu genedlaethol drwy gadw eu hapwyntiadau. Mae pob un dos yn cyfrif.







Translation:


 
Today, following a pause at the beginning of the pre\-election period, we are resuming the publication of regular factual updates on our COVID\-19 Vaccination Programme.


The hard work of all those involved in our COVID\-19 Vaccination Programme has continued over the last few weeks and as a result of that hard work we reached the second milestone in our programme on 4 April, earlier than set out in our Vaccination Strategy. This means we have offered the vaccine to all those in priority groups 1\-9\. Health boards across Wales are offering the vaccine to those aged 40 and over. Some have already reached the 50% gateway that enables them to offer to the next age group so over 30s are also being called.


It is testament to the hard work of our NHS and all those working on the vaccination programme that we are maintaining the best first dose vaccination rate in the UK. A greater proportion of people in Wales have had both doses of the vaccine in Wales than in any other part of the UK. Last week we were ranked third in the world – behind only the United Arab Emirates and Israel.


Over two thirds of our adult population have had a first dose. Data published today shows that our incredible vaccination teams have now administered 1,699,092 first doses and 610,882 second doses, so have administered a total of 2,309,974 vaccinations.


There are always plans in place to ensure that no one is left behind, it is never too late for someone in the first priority groups to come forward for their vaccination. Anyone in groups 1\-9 that has not yet heard about their appointment should contact their health board.  Full details are available on the Welsh Government’s website.


Phase 2 of the programme is well underway and the JCVI has published their final advice for this phase of the programme. This confirms that the quickest way to vaccinate everyone is to continue with an age\-based approach to rollout for the rest of the population starting with the oldest adults first. Whilst also continuing efforts to extend coverage to those in priority groups 1\-9\.  We will continue to follow this advice in Wales.


Supply is the limiting factor in our programme. We are aware of an expected reduction to the supply of Moderna vaccine to the UK. We are working through what this means for our programme in Wales. We will continue discussions with the UK Government with a focus on ensuring we meet the milestones in our national strategy.


We have been clear throughout the programme that people’s safety will always come first. We closely review vaccine safety reports and the independent regulator, the MHRA, continues to review the evidence on safety.


JCVI have advised that women who are pregnant should be offered vaccination at the same time as non\-pregnant women, based on their age and clinical risk group. There is now extensive post\-marketing experience of the use of the Pfizer and Moderna vaccines in the USA with no safety signals so far. These vaccines are therefore the preferred vaccines to offer to pregnant women. Clinicians should discuss the risks and benefits of vaccination with the woman, who should be told about the limited but emerging evidence regarding safety for vaccination in pregnancy. Pregnant women who commenced vaccination with AstraZeneca, are advised to complete their vaccination course with the same vaccine.


The Green Book chapter 14a also confirms that women who are planning pregnancy, are in the immediate postpartum (having given birth), or are breastfeeding can be vaccinated with any vaccine, in accordance with their age and clinical risk group.


The MHRA has issued new advice concluding there is a possible link between AstraZeneca COVID\-19 Vaccine and extremely rare form of blood clots. The risk is of a very specific and very rare type of clot with a low platelet count (known as thrombocytopenia). The benefits of vaccination continue to outweigh any risks but MHRA advises careful consideration be given to people who are at higher risk of specific types of blood clots because of their medical condition.


JCVI has also issued advice in relation to AstraZeneca deployment that we are following. They have advised that:


* Those aged 18\-29 with no underlying conditions should receive an alternative COVID\-19 vaccine where an alternative is available.
* Those people who have had a first AstraZeneca vaccine dose should continue to have the second dose.
* Information should be given to individuals offered vaccination and healthcare professionals should be updated to reflect these considerations.


We take this advice very seriously and will ensure the updated advice is followed for people’s safety. The NHS in Wales will operationalise the advice in the smoothest way possible and will make available the right vaccine at the right time for individuals. Those under 30 will be offered an alternative vaccine. This is a precautionary measure or the majority of the population, the AstraZeneca vaccine is still considered to be a safe and effective vaccine.


People who have had a first AstraZeneca vaccine dose should continue to have the second dose. I continue to urge everyone to take up their offer of vaccination and I will be getting my second dose of AstraZeneca when I am called. Thank you to everyone who has continued to play their part for Wales and support our national vaccination programme by keeping their appointments. Every single dose counts.